Diari Oficial de la Generalitat Valenciana


Sumari del DOGV 7125, del 04-10-2013 (2013/9525)

Notificació de demanda i citació a vista oral. Expedient número V-358/2012.
---------------------------------------------------------------------------

### Dades del document

Número de DOGV
:   7125

Data del DOGV
:   04-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9525


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de demanda i citació a vista oral. Expedient número V-358/2012. [2013/9525]  
Ramón Escrig Moreno, president de la Junta Arbitral de Transports de València, d'acord amb el que es disposa en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa saber a Gutter Metal, SL, que s'ha intentat la notificació i citació per a vista oral en l'expedient a què es fa referència més amunt com a conseqüència del procediment que s'hi ha seguit, i que no ha pogut ser comunicat per absència, ignorat parador, caducat o refusat.  
El text de la notificació és el següent:   
«Amb data 9 de novembre de 2012 ha tingut entrada en esta conselleria la reclamació interposada contra vostés per Gefco España, SA, per import de 2.242 euros, la documentació de la qual es troba disponible per a la seua consulta per l'interessat en esta Junta Arbitral, perquè segons el que preveu l'article primer, apartat b, de l'Orde de 12 de juny de 1991, de la Conselleria d'Obres Públiques, Urbanisme i Transports, es donen per assabentats, a fi de seguir el procediment.  
D'acord amb l'article 162 de la Llei 13/1996, de 30 de desembre, de Mesures Fiscals, Administratives i de l'Orde Social, que modifica la Llei 16/1987, de 30 de juliol, d'Ordenació dels Transports Terrestres, modificada parcialment per la Llei 29/2003, de 8 d'octubre, sobre millora de les condicions de competència i seguretat en el mercat del transport per carretera, i que en referència a les juntes arbitrals diu:  
  
«Es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000 euros i cap de les parts intervinents en el contracte hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del servici o activitat contractat.»  
Entenent que no hi ha manifestació expressa de no sotmetiment, se'ls concedix la possibilitat de contestar a la demanda abans de la celebració de la vista oral, que es fixa, i per a la qual en este acte se'ls cita, el pròxim 30 d'octubre de 2013, a les 12.00 hores, en els locals d'esta Conselleria d'Infraestructures, Territori i Medi Ambient, sitis a la ciutat administrativa 9 d'Octubre, carrer Castán Tobeñas, número 77, torre 1, planta 1a, a València.  
En esta ambdós parts podran exposar les al·legacions que estimen pertinents i practicar les proves oportunes. En el cas de designar representant que actue en nom vostre durant la vista, este haurà d'estar degudament autoritzat amb documentació que justifique la seua representació i en el cas de representar a una empresa, haurà d'acreditar-se per mitjà d'escriptura notarial o certificat de la Secretaria o president de la societat.  
En este mateix sentit, en cas de tindre previst assistir a la vista acompanyats de lletrat, hauran de manifestar-ho abans de la data indicada, a fi de traslladar a la part contrària, per si considerara l'auxili de direcció lletrada.  
La inassistència a la vista oral de l'actor o, si és el cas, del representant per ell designat, determinarà que se'ls tinga per desistits en la seua reclamació, i s'ordenarà l'arxiu de l'expedient.  
La no-assistència de la part demandada no impedirà la celebració de la vista, i que el laude siga dictat, quedant amb això oberta per al reclamant, si així ho jutja oportú, la via judicial pertinent a fi d'instar la seua execució.  
La composició del col·legi arbitral pot ser consultada en la pàgina web de la Conselleria d'Infraestructures, Territori i Medi Ambient als efectes de recusació d'algun dels seus membres.  
  
La qual cosa comunique per al vostre coneixement i als efectes oportuns.»  
  
València, 24 de setembre de 2013.- El president de la Junta Arbitral de Transports de València: Ramón Escrig Moreno.